Win ara d-imeslayen ɣef tmenna (énonciation), ur yettwali ara kan ayen i dyettwannan, maca, ad iwali ula d win akken i t-id-yennan. Acku, yal awadem yettmeslayen, yettawi-d inaw s-way-s i d-yettban yemgarad ɣef yiwudam niḍen deg uḍris. Yerna, inaw-agi, yettusemma d Tigit n umeslay (acte de langage), akka i as-isemma John L. Austin61. Ihi, dagi, nezmer ad d-nmeslay ɣef wassaɣ (illocutoire). Ad d-naweḍ ɣur-s mi ara d-nebder Tigiyin n umeslay (actes de langage), deg wamek yetteddu umsiwel (conversation).